Wysiging soos op 09:01, 22 April 2015
Wysiging soos op 09:00, 22 April 2015 (wysig)
Wysiging soos op 09:01, 22 April 2015 (wysig) (maak ongedaan)
[[Beeld:Berlinermauer.jpg|thumb|right|250px|Die Berlynse Muur in 1986, soos gesien vanuit Wes-Berlyn]]
Die politieke verdeling van Berlyn is met die bou van die [[Berlynse Muur]] in Augustus 1961 drasties verskerp, terwyl die integrasie van Oos-Berlyn in die DDR bespoedig is. Die Staatsraad van die DDR het Oos-Berlyn in September van dieselfde jaar aan die administratiewe distrikte van die DDR gelykgestel.<ref>[http://user.cs.tu-berlin.de/~gozer/bln/andere/Ord-SVV.html ''Ordnung über die Aufgaben und die Arbeitsweise der Stadtverordnetenversammlung von Groß-Berlin und ihrer Organe - Besluit van die Staatsraad van die DDR van 7 September 1961, GBl. SDr. 341, bl.3'']</ref> Die DDR se nasionale diensplig, wat in Januarie 1962 ingevoer is, is ook op Oos-Berlyn toegepas. In Augustus 1962 is die Sowjette se Stadskommandantuur in Oos-Berlyn ontbind en deur 'n stadskommandant van die Nasionale Volksleër (''Nationale Volksarmee, NVA'') vervang. Oos-Berlynse stemgeregtigdes het in 1968 in die referendum oor die nuwe grondwet van die DDR gestem wat sodoende ook in die oostelike sektor van Berlyn regstreeks toegepas is.
[[Lêer:View over Rotes Rathaus from Berlin TV tower.jpg|duimnael|links|Met uitsondering van enkele geboue is die hele historiese middestad van Berlyn deur altesaam 363 geallieerde lugaanvalle gedurende die Tweede Wêreldoorlog vernietig. Die Oos-Duitse bewind het ná die oorlog sy eie konsep van sosialistiese stedebou verwesenlik sonder om die historiese skaal van geboue in ag te neem. Uitsig oor die ''Rotes Rathaus'' (Rooi Raadsaal) vanaf die Berlynse televisietoring]]
Ná langdurige onderhandelinge is in September 1971 die sogenaamde Viermoondhede-ooreenkoms oor Berlyn onderteken wat onder meer die toegang van Wes-Berlyn tot die Bondsrepubliek Duitsland gereël het. Die konflik oor Berlyn is as gevolg van hierdie ooreenkoms grootliks bygelê. Nogtans was die algemene bepalings van die ooreenkoms allesbehalwe noukeurig bewoord en was sodoende oop vir teenstrydige interpretasies. Volgens die westelike geallieerdes het die ooreenkoms die besondere status van die hele Berlyn bevestig, terwyl die Sowjetunie en die DDR die bepalings net op Wes-Berlyn wou toepas. Hulle het hul aanspraak op die hele stadsgebied laat vaar en Oos-Berlyn as 'n aparte stad beskou.